open-index/open-wikipedia-markdown huggingface dataset:
Anthropolatri

**Anthropolatri** je dnes už neexistujúca black metalová skupina z Ukrajiny. Texty sú zamerané na vojnu proti kresťanstvu a slovanské pohanstvo.

## História
Skupina bola založená v roku 1997 v ukrajinskom meste Vinnytsia Radogostom a Vogneslavom. V roku 1998 vydali album *[[Vozradujsia, Zemľa!]]* a následne v 1999 *[[V svete kostrov - In the Light of Flames]]*. Po vydaní albumu *[[Voľa Sviatoslava]]* sa obaja presťahovali do Nemecka a onedlho sa skupina rozpadla.

## Diskografia
### LP
* 1998 – *[[Vozradujsya, Zemľa!]]*
* 1999 – *[[V svete kostrov - In the Light of Flames]]*
* 2000 – *[[Voľa Sviatoslava]]*

Kategória:Blackmetalové hudobné skupiny
Kategória:Ukrajinské heavymetalové hudobné skupiny
Troll (hudobná skupina)

**Troll** je nórska blackmetalová hudobná skupina založená v roku 1992, vtedy 14 ročným Nagashom. Nagash začal písať texty s Glaurungom a Fafnirom, ktorí onedlho odišli. Nagash pokračoval a v roku 1995 vydal EP *Trollstorm Over Nidingjuv*. V 1996 vydal album *Drep de Kristne*, čo v preklade znamená "zabiť kresťanov". Texty piesní týchto albumov sú silno protikresťanské.

V roku 2000 sa Fafnir, teraz pod menom Sinister Minister Twice, opäť pridal do skupiny. Následne ešte v ten rok spolu vydali *The Last Predator* a o rok nato *Universal*. Texty týchto album boli hlavne v angličtine (predchádzajúce dva boli kompletne v nórčine) a ich hudba už nebola taká agresívna.

V roku 2008 dal Nagash dokopy novú kompletnú zostavu a momentálne pripravujú nový album.

Existuje ešte ďalšia skupina z Nórska s názvom Troll, tá však vydala len jeden demo album v roku 1994.

## Diskografia
**Trollstorm over Nidingjuv* – EP – (1995)
**Drep de kristne* – (1996)
**The Last Predators* – (2000)
**Universal* – (2001)

Kategória:Nórske hudobné skupiny
Kategória:Blackmetalové hudobné skupiny
Kategória:Hudobné skupiny z 1992
World Rally Championship

**World Rally Championship** môže byť:
*Majstrovstvá sveta v rely
*World Rally Championship (séria videohier)
Kráľovná zo Sáby

vpravo|náhľad|Kráľovná zo Sáby na ceste k Šalamúnovi, freska, Etiópia

**Kráľovná zo Sáby** (hebrejsky מלכת שבא, arabsky ملكة سبأ, ge'ez *ንግሥተ ሳባ*) bola vládkyňou starovekého kráľovstva spomínaného v Starom zákone. Vyskytuje sa v hebrejskom Starom zákone, konkrétne v Prvej knihe kráľov a Druhej knihe kroník, ale tiež v Novom zákone, Koráne a etiópskych legendách (napr. dielo *Nádhera kráľov* napísaná v jazyku Ge'ez v 12. storočí), kde ju Etiópania nazývajú menom **Makeda** (Ge'ez *ማክዳ mākidā*), ale jej meno bolo v rôzných krajinách a rôzných dobách iné. V islamskej tradícii je známa ako **Bilkis**.

V starozákonnej genealógii národov sú Saba, Šaba (Šeba) a Dadan (Dedán) uvedení ako syn a vnuci Chusa (Kúša), ktorý je synom Noemovho (Noachovho) syna Chama. V Biblii sa územie dnešnej Etiópie, Saudskej Arábie, Eritrey, Jemenu a Somálska nazýva Kúš.

Podľa Biblie kráľa Šalamúna navštívila v Jeruzaleme africká kráľovná zo Sáby, ktorá prišla s početným sprievodom na ťavách a priniesla kráľovi množstvo darov, napr. vonné oleje, zlato a drahokamy.

Iná teória pramení z legendy o kráľovnej zo Sáby z kanaánskeho náboženského rituálu Hieros gamos. To by vysvetľovalo, prečo kresťanský etiópsky cisársky rod odvodzoval svoj pôvod od nemanželského syna kráľa Šalamúna a kráľovnej zo Sáby Menelika I.. Posledný etiópsky cisár Haile Selassie mal údajne pochádzať z 225. generácie potomkov kráľa Šalamúna a kráľovnej zo Sáby.

## Referencie

## Pozri aj
* Knihy kráľov
* Knihy kroník

## Iné projekty

Kategória:Biblické postavy
Spawn of Possession

**Spawn of Possession** je death metalová skupina z mesta Kalmar, Švédsko, založená v roku 1997. 

## Hudba
Kapela hrá atypickú formu technického death metalu výrazne ovplyvnenú hlavne klasickou hudbou ale aj džezom. Ich hudba obsahuje zložité gitarové techniky,  časté zvraty a striedania harmonií, časté nepravidelné, nepárne taktovania a technicky náročné rýchle tempá.

## História kapely
Kapelu založili gitaristi Jonas Bryssling a Jonas Karlsson a bubeník Dennis Röndum s cieľom vniesť na death metalovú scénu niečo nové. V roku 2000 po nahratí prvého demo albumu *The Forbidden* prichádza do kapely basgitarista Nick Dewerud. V roku 2001 po nahratí ďalšieho dema *Church of Deviance* podpísali zmluvu s hudobným vydavateľstvom Unique Leader Records. Rok 2002 sa u kapely spája s prípravou a vydaním prvého štúdiového albumu *Cabinet*. V roku 2006 vydávajú v inom vydavateľstve Neurotic Records druhý album pod názvom *Noctambulant*. Na tomto albume sa prvýkrát objavujú vokály nového speváka Jonasa Renvaktara. Dovtedy robil vokály bubeník Dennis.  V roku 2007 Dennis Röndum opustil skupinu, na jeho miesto nastúpil v roku 2008 Richard Schill. Kapelu opustil aj ďalší zakladajúci člen gitarista Karlsson a  aj basgitarista Dewerud. 
V júni 2009 prichádza zo skupiny Necrophagist posila v podobe gitaristu Christiana Münznera a vokalistu Matta Chalka, ktorý viedol istý čas tazmánske zoskupenie Psycroptic.
V septembri roku 2010 sa vracia do skupiny zakladateľ Dennis Röndum, ktorý nahrádza Matthewa Chalka na pozícii vokálov, zostava sa chystá nahrávať svoj tretí štúdiový počin. Tretí album Incurso skupina vydáva v marci 2012.

## Vplyvy
Spawn of Possession citujú, že ich hudobné vzory sú skupiny Death, Morbid Angel, Suffocation, Gorguts ale aj barokoví a klasickí umelci najviac Johann Sebastian Bach, Dmitrij Šostakovič alebo Sylvius Leopold Weiss.

## Aktuálna zostava
* Dennis Röndum – vokály, v minulosti bicie
* Jonas Bryssling – gitara
* Christian Münzner – gitara
* Erlend Caspersen – basa
* Henrik Schönström – bicie

## Bývalí členovia
* Jonas Karlsson –  gitara
* Niklas Dewerud – basa
* Mikael Petersson – vokály
* Matthew 'Chalky' Chalk – vokály

## Diskografia
* *The Forbidden* (demo, 2000)
* *Church of Deviance* (demo, 2001)
* *[[Cabinet]]* (2002)
**[[Noctambulant]]* (2006)
**[[Incurso]]* (2012)

## Externé odkazy
*http://spawnofpossession.se/bio.htm 
*http://www.metalopolis.net/news.asp?id=19653
*http://www.metalopolis.net/news.asp?id=16257
*http://www.myspace.com/spawnofpossession

Kategória:Švédske deathmetalové hudobné skupiny
Kategória:Hudobné skupiny z 1997
Venera-11

**Venera-11** () bola sovietska planetárna sonda, ktorá v rámci programu Venera skúmala planétu Venušu. Let sa uskutočnil v roku 1978. Sonda zložená z orbitálnej časti a pristávacieho puzdra sa úspešne dostala k planéte Venuši a pristávacie puzdro s vedeckými prístrojmi pristálo na povrchu planéty. Podľa COSPAR bola sonda katalogizovaná ako 1978–084A.

## Konštrukcia
Hmotnosť sondy bola asi 4700&nbsp;kg okrem paliva, z toho pristávacie puzdro (tiež pristávací modul) 1600 kg. Jej súčasťou bola francúzska aparatúra Sigma&nbsp;2MS slúžiaca na snímanie zábleskov žiarenia gama, vlastný motor a vysielacia aparatúra. 

Puzdro bolo vybavené padákovým systémom, ktorý obsahoval výťažný a brzdiaci padák. Ďalej tu bol hmotový spektrometer, plynový chromatograf Sigma, aparatúra Groza a množstvo ďalších prístrojov.   

## Priebeh misie
Po rannom štarte 9. septembra 1978 z kozmodrómu Bajkonur sa dostala vďaka rakete Proton-K/D-1 na parkovaciu dráhu okolo Zeme a odtiaľ na dráhu k Venuši. V priebehu letu boli prevedené dve letové korekcie (16. septembra a 17. decembra 1978). Krátko po druhej korekcii začalo podchladzovanie pristávacieho puzdra a 23. decembra došlo k jeho odpojeniu od sondy. Dráha sondy bola upravená tak, aby umožnila prenos vysielania z puzdra na 73,5&nbsp;miliónov&nbsp;km vzdialenú planétu Zem a potom sa dostala na dráhu okolo Slnka, čím sa stala jeho umelou družicou. 

### Puzdro na Venuši
Štyri dni po štarte konštrukčne rovnakej Venery 12, ktorá štartovala zo Zeme o týždeň neskôr, puzdro vstúpilo do atmosféry planéty rýchlosťou 11,2&nbsp;km/s a bolo ňou pribrzdené pri preťažení 150&nbsp;G na 270&nbsp;m/s. Vo výške 65&nbsp;km nad povrchom sa oddelil horný kryt a otvorili sa padáky. Vo výške 47&nbsp;km zostup pokračoval na kovovom prstenci. V priebehu zostupu bolo vykonané meranie parametrov atmosféry (napr. množstva ozónu) a bola zaznamenaná vysoká frekvencia bleskov (25 za sekundu). Vo výške 30&nbsp;km sa rýchlosť zmiernila na 20&nbsp;m/s, vo výške 10&nbsp;km bola teplota už 400&nbsp;°C. Po hodinovom zostupe pristálo puzdro na osvetlenej časti planéty. V extrémnych podmienkach (teplota 446&nbsp;°C, tlak 8,92&nbsp;MPa) vydržalo pracovať 95&nbsp;minút. Nevyhotovilo žiadnu snímku.

## Externé odkazy
* http://www.ian.cz/detart_fr.php?id=1563 
* http://www.lib.cas.cz/space.40/1975/054A.HTM

Kategória:Program Venera
Kategória:Planetárne sondy
Kategória:Kozmonautika v 1978
Kategória:Úspešné sondy
Valabia červenonohá

thumb
**Valabia červenonohá** (*Thylogale stigmatica*) patrí k menším kengurám. Má rovnako ako jeho najbližší príbuzní pomerne zavalité telo a je červenavo sfarbený. Líši sa od ostatných podobných druhov svojími do červena zafarbenými zadnými nohami.
;Dĺžka tela: 40
;Hmotnosť: 4

## Výskyt

V niekoľko poddruhoch pozdĺž východného pobrežia od severného Nového Južného Walesu až po špičku Yorského polostrova. Je to zviera žijúce v miernom pásme tropických dažďových lesov, preto ho pomerne ľahko poznáme.

## Zaujímavosti
Túto kenguru stretneme v dažďových lesoch východného pobrežia zrejme najčastejšie. Je súmrakovým a nočným zvieraťom a večer vylieza z húštinách na paseky za potravou. Možno ho tu dobre pozorovať. Za potravu mu slúži predovšetkým spadané listí, živí sa však i rôznymi plodmi a hubami.

Kategória:Kengurovité
Mayor Island

**Mayor Island** (alebo **Tuhua**) je menší, len  široký ostrov, nachádzajúci sa neďaleko pobrežia Severného ostrova v zálive Bay of Plenty. Ostrov je pozostatkom štítovej sopky, ktorá sa vyformovala pred 120 000 až 35 000 rokmi. Jeho vrchol tvorí kaldera s priemerom , ktorá vznikla v dvoch (alebo troch) vulkanických fázach, posledná končila pred cca 7 000 rokmi (± 200 rokov). Depozity tefry, vyvrhnuté počas formovania kaldery, pokrývajú povrch Severného ostrova vrstvou hrubou cez . V kaldere sa nachádza aj niekoľko lávových dómov a lávových prúdov z postkalderového štádia vulkanizmu.

## Externé odkazy
* www.volcano.si.edu – Mayor Island na Global Volcanism Program 

Kategória:Ostrovy Nového Zélandu
Kategória:Sopky Nového Zélandu
Kategória:Štítové vulkány
Potkanokengura červenkastá

náhľad|Aepyprymnus rufescens
**Potkanokengura červenkastá** ()  je druh potkanokengury, patrí do vačkovcov.

## Výskyt
Vyskytuje sa na východe Austrálie.

## Základné údaje
Váži 2,5 až 3,5 kg a je dlhá 34 - 40 cm. Chvost má dĺžku 40 - 48 cm.

## Rozmnožovanie
Má zvyčajne 1 mláďa, ktoré opúšťa vak po 16 týždňoch.

## Iné projekty

## Zdroj
*
Valabia quokka

right|thumb|Valabia quokka

**Valabia quokka** (*Setonix brachyurus*) je malá zavalitá kengura s nápadne mohutnou hlavou a hustým kožuchom.
Dĺžka tela je 40 – , hmotnosť  2,7 – . Ako iné kengury, quokka je bylinožravec.

## Výskyt
V juhozápadnej Austrálii bola pôvodne veľmi rozšírená, neskôr z pevniny takmer úplne vymizla. V súčasnosti sa vyskytujú v prírode len v západnej Austrálii a najväčšia kolónia sa nachádza na Rottnest Island, ostrove blízko mesta Perth. Dáva prednosť hustej vegetácii, prispôsobila sa však i suchším pomerom a otvorenej krajine.

## Zaujímavosti
Valabia quokka je jednou z prvých kengúr, ktoré si Európania všimli. Už roku 1696 bola opísaná ako *akási krysa veľkosti mačky domácej*.

## Iné projekty

Kategória:Kengurovité
Davidoff Swiss Indoors 2008

**[[Davidoff Swiss Indoors]] [[2008]]** bol tenisový turnaj okruhu ATP, ktorý sa hral od 20. októbra do 26. októbra 2008 v Bazileji v hale na tvrdom povrchu.

## Nasadenie

### Odmeny a body do rebríčka

### Výsledky
#### Posledných osem

#### Horná polovica

#### Dolná polovica

## Štvorhra
### Nasadenie

### Odmeny a body do rebríčka

### Výsledky

## Externé odkazy
*Stránka turnaja

Kategória:Tenis v 2008
Kategória:Tenisové turnaje vo Švajčiarsku
Helga Rolfe

**Helga Rolfe** je fiktívnou postavou trilógie *Meet Helga Rolfe* (Stretnúť Helgu Rolfe) od Jamesa Hadley-Chasea. Trilógia pozostáva z románov *An Ace Up My Sleeve* (Eso v mojom rukáve), *The Joker in The Pack* (Žolík v talóne) a *I Hold The Four Aces* (Držím štyri esá).

Helga Rolfe sa narodila v roku 1928 v USA na Floride ako Helga Schmidt. Jej otec bol Švajčiar (z nemecky hovoriacej časti) a matka Američanka. Časť svojho života prežila v Ženeve, kde sa naučila plynulo nemecky a francúzsky. Vyštudovala ekonómiu na Harvardovej univerzite.

Už od detstva sa cítila byť osamelá. Kvôli nadmernej inteligencii si nemala čo povedať so spolužiakmi, nemala súrodencov, otec právnik bol stále zaneprázdnený svojou firmou. Matka bola hlboko veriaci človek. Svoj voľný čas trávila v kostole alebo na cirkevných podujatiach. Vďaka tejto osamelosti sa u nej vyvinula nymfománia.

Ako dvadsaťsedemročná nastúpila do právnickej kancelárie ako sekretárka význačného floridského právnika Archera. Stala sa jeho milenkou. Archer jej potom navrhol, aby sa z vypočítavosti vydala za jedného z najbohatších ľudí na svete Hermanna Rolfeho, impotentného sadistického mrzáka, ktorý mal z prvého manželstva dcéru, ktorá ním pohŕdala.

Kategória:Literárne postavy
Lucas Douglas

**Lucas Douglas** je fiktívna postava v seriáli Dr. House, ktorú stvárňuje Michael Weston. Je detektív, ktorý pracuje pre Grega Housea. House si ho najal, aby špehoval Wilsona ako aj jeho tím počas diagnostikovania.

Kategória:Dr. House
Stacy Warnerová

**Stacy Warnerová** je fiktívna postava v seriáli Dr. House, ktorú stvárňuje Sela Wardová. Je Houseova ex-priateľka, ktorá ho vyhľadala potom, ako jej manžel Mark začal mať zdravotné problémy.

Kategória:Dr. House
Michael Tritter

**Michael Tritter** je fiktívna postava v seriáli Dr. House, ktorú stvárňuje David Morse. Je detektív, ktorý sa snaží zničiť Grega Housea, kvôli jeho prístupu k pacientom a aj k sebe samému. Housea zradili skoro všetci, dokonca aj jeho najlepší priateľ Wilson uzavrel dohodu, že bude proti nemu svedčiť.

Kategória:Dr. House
Taranaki

**Taranaki** (alebo **Mount Egmont**) je v súčasnosti neaktívny stratovulkán, nachádzajúci sa v centrálnej časti Severného ostrova bokom od hlavnej vulkanickej reťaze, na západnom pobreží na Novom Zélande. Sopka má výšku 2&nbsp;518&nbsp;m a jej masív je budovaný prevažne andezitmi (je to najväčší andezitový masív krajiny). Sopka má symetrický kužeľový tvar, vďaka čomu je využívaná ako filmárska kulisa (napr. vo filme Posledný samuraj, kde *„zastupovala“* japonskú sopku Fudžisan).

Taranaki vznikla približne pred 135&nbsp;000 rokmi, posledná erupcia sa odohrala v druhej polovici 19. storočia. Sopka, presnejšie kruh na vrchole s polomerom 9,6&nbsp;km, tvorí národný park Egmont National Park, založený v roku 1900 ako druhý národný park na Novom Zélande.

## Iné projekty

## Externé odkazy
* www.volcano.si.edu - stratovulkán Taranaki na Global Volcanism Program 

Kategória:Sopky Nového Zélandu
Kategória:Stratovulkány
Kategória:Severný ostrov (Nový Zéland)
Kategória:Dvojtisícovky na Novom Zélande
Avion Shopping Park

**Avion Shopping Park** je nákupné centrum:
* v Bratislave, pozri Avion Shopping Park (Bratislava)
* v Brne, pozri Avion Shopping Park (Brno)
* v Ostrave, pozri Avion Shopping Park (Ostrava)
* v Prahe, pozri Avion Shopping Park (Praha)
Lawrence Kaplow

**Lawrence "Larry" Kaplow** je americký televízny scenárista a producent známy vďaka jeho práci na seriáli televízie FOX *[[Dr. House]]*. Vyhral ocenenie *Writers Guild of America* za "hlavný televízny scenár, epizodická dráma" za epizódu seriálu *[[Dr. House]]* "Pitva" (2x02).

Okrem scenáru k *Dr. Houseovi*, Kaplow napísal scenár pre seriáli *Family Law*, *Hack* a *K-Ville*. Od písania scenáru k Dr. Houseovi odišiel po tretej sérii kvôli vývojovej zmluve s 20th Century Fox, ale vrátil sa k 5. sérii ako scenárista a výpomocný výkonný producent.

## Časti seriálu ''[[Dr. House]]''
* 1x02 – "Otcovstvo" (2004)
* 1x11 – "Detoxikácia", s Thomasom L. Moranom (2005)
* 1x14 – "Kontrola" (2005)
* 1x19 – "Deti", s Thomasom L. Moranom (2005)
* 1x22 – "Medové týždne", s Johnom Mankiewiczom (2005)
* 2x02 – "Pitva" (2005)
* 2x12 – "Havária" (2006)
* 2x23 – "Kto je tvoj otec", s Johnom Mankiewiczom (2006)
* 2x24 – "Bez príčiny" (príbeh) (2006)
* 3x01 – "Význam", (story and teleplay) s Davidom Shoreom (2006)
* 3x02 – "Kain a Ábel" (story) (2006)
* 3x15 – "Polovica mozgu" (2007)
* 3x24 – "Ľudská chyba" s Thomasom L. Moranom (2007)
* 5x02 – "Not Cancer" s Davidom Shoreom (2008)

## Externé odkazy
* 

Kategória:Scenáristi USA
Zoologická záhrada Spišská Nová Ves

**Zoologická záhrada Spišská Nová Ves** (iné názvy: **Zoologická záhrada v Spišskej Novej Vsi**, **ZOO Spišská Nová Ves**) je najmenšia a zároveň najmladšia zoologická záhrada na Slovensku, nachádzajúca sa na juhovýchode intravilánu mesta Spišská Nová Ves. Je členom Únie českých a slovenských ZOO (UCSZ) a Slovenskej asociácie ZOO (SAZZ). Má rozlohu 8,5 ha, chová približne 70 živočíšnych druhov s celkovým počtom 250 jedincov. Súčasťou areálu je arborétum s 30 druhmi drevín.

## Poloha
Areál ZOO sa nachádza na Sadovej ulici, v tesnej blízkosti sídliska Tarča. Rozkladá sa v mestskom parku, areálom preteká potok Holubnica.

## História
ZOO bola založená v máji 1989 a v októbri toho istého roka získala od Ministerstva kultúry Slovenskej republiky oprávnenie na chov chránených druhov živočíchov. Od 1. januára 2000 je príspevkovou organizáciou mesta. 23. júla 2008 povodeň na potoku Holubnica zasiahla aj ZOO.

## Referencie

## Externé odkazy
* Stránka ZOO

Kategória:Spišská Nová Ves
Spišská Nová Ves
Vladimír Kožuch

**Vladimír Kožuch** (* 15. október 1975, Malacky, Slovensko) je bývalý slovenský reprezentačný futbalový útočník.  V súčasnosti je trénerom slovenského klubu Záhoran Kostolište.

Kategória:Narodenia v 1975
Kategória:Slovenskí futbalisti
Kategória:Hráči 1. FC Tatran Prešov
Kategória:Hráči FC Spartak Trnava
Kategória:Osobnosti z Malaciek
Palisáda

**Palisáda** môže byť:
*múr z kolov alebo kôl takéhoto múru, pozri palisáda (stena)
*v botanike: pretiahnutá bunka základného pletiva v smere kolmom na povrch orgánu, pozri palisáda (bunka)
Hawthornský efekt

**Hawthornský efekt** alebo **Hawthornov efekt** je jav pri pokusoch s ľuďmi či štúdiách na ľuďoch:
* v užšom zmysle: (krátkodobý) efekt v želanom pozitívnom smere (teda zlepšenie výkonu/správania), ktorý ale nevznikol zo želaných dôvodov, ale preto, lebo (a) účastníci pokusu si uvedomujú, že sú pozorovaní a/alebo (b) účastníci pokusu si uvedomujú merané výsledky a/alebo (c) účastníkom pokusu je venovaná akákoľvek zvýšená pozornosť,
* v širšom zmysle: krátkodobý efekt v želanom (spravidla pozitívnom) smere, ktorý vznikol v dôsledku zmeny podmienok (pracovného) prostredia.

Dôsledkom hawthornského efektu (ak v danom prípade platí) sú nesprávne výsledky danej štúdie. Pre podnikové hospodárstvo z hawthornského efektu v užšom zmysle vyplýva aj to, že pracovné výkony nezávisia len od objektívnych pracovných podmienok, ale aj od sociálnych faktorov.

Hawthornský efekt hovorí aj, že každá zmena, aj tá negatívna, vedie krátkodobo k zlepšeniu.

Hawthornský efekt (v užšom zmysle) bol opísaný v 50. rokoch a opiera sa o staršie pozorovacie štúdie skupín ľudí v 20. rokoch v továrňach Hawthorne Works v štáte Illinois v USA, v ktorom firma Western Electric menila náhodne intenzitu osvetlenia pracoviska. Počas experimentovania sa aj náhodne zvyšovala produktivita. Po skončení experimentov poklesla na pôvodnú, ktorú mala aj kontrolná skupina, na ktorej sa neexperimentovalo.

Kategória:Sociológia
Kategória:Psychológia
Kategória:Štatistika
Cesta II. triedy 506 (Slovensko)

**Cesta II. triedy 506** je cesta II. triedy na Slovensku v okrese Dunajská Streda. Spája Báč a Medveďov. Jej dĺžka je 35,000 km.

## Priebeh
Začiatok cestnej komunikácie sa nachádza v obci Báč, kde sa odpája z I/63. Pokračuje smerom na východ križovatkami s III/1381, III/1384, III/1415 a vchádza do obce Trstená na Ostrove. Ďalej pokračuje III/1418, vchádza do Gabčíkova, kde sa križuje s II/507 a III/1421, prechádza obcou Sap, kde sa križuje s III/1403 a vchádza do Medveďova. Tu sa križuje III/1422, III/1404 a končí na križovatke s I/13.

## Zdroj
* Miestopisný priebeh cestných komunikácií (Slovenská správa ciest)

506
Brigitta Cimarolliová

**Brigitta Cimarolliová** (* 11. november 1958, Salzburg, Rakúsko) je rakúska modelka a herečka, ktorá tiež dosiahla pozoruhodné úspechy ako hráčka šachu, napriek tomu že sa ho naučila hrať až v 19. rokoch.

## Život
Už v 17. rokoch sa zúčastnila voľby Miss. V 18. rokoch bola zvolená za „Miss Salzburg“ a „Miss Young International“ v Tokiu. V nemeckom vydaní časopisu Playboy v novembri 1977 bola s mierami 90-60-90 a 58 kg pri 172 cm výške playmate mesiaca.

V nemeckom vydaní Penthouse zo septembra 1983 bola dievčaťom časopisu. Okrem toho jej obrázky boli ozdobou v časopisoch ako sú „Neue Revue“, „LUI“, „Oui“, „Exklusiv“, „Star Ladies“, „Sexy“, „Cover Girls“, „New York“, „High Society“, „Quick“, „Excelsior“, „Stern“, „Bunte“,katalogu od „D&W“,katalog „Underfashion“ a pózovala v rôznych televíznych produkciách.

V roku 1983 účinkovala v povrchných produkciách „Taifun der Zärtlichkeit“ (alternativny názov „Die Geschichte der Puppen“). V roku 1985 vystupovala v nemeckej reklamnej kampani Dessous „Ein Sommernachtstraum“. V roku 1986 účinkovala vo videoklipe švédskej hardrockovej skupiny Treat „World of Promises“, spoločne s Falcom sa objavila v roku 1984 vo videoklipoch „No Answer (Hallo Deutschland)“ a *Ihre Tochter*, v roku 1998 v dokumente „Falco – Hoch wie nie“. V polovici roku 2006 vyšiel titul pod názvom „Girls in Action“, ktorý obsahuje okrem iného hore uvedený titul „Ein Sommernachtstraum“.

Dosiahla titul šachovej majsterky  krajiny Salzburg. Jej hrací potenciál v ratingu ELO je vo výške cca. 1700. Proti šachovému majstrovi sveta Anatolijovi Karpovovi dosiahla v simultánnom šachu dve remízy pri jednej prehre. Avšak v „Mega-Database“ firmy Chessbase, kde sú uložené milióny turnajových partií, nie je žiadna partia Brigitty Cimarolli.

## Externé odkazy
* 

Kategória:Narodenia v 1958
Kategória:Rakúske modelky
Kategória:Rakúske filmové herečky
Kategória:Rakúske televízne herečky
Kategória:Rakúski šachisti
Kategória:Žijúci ľudia
Kategória:Osobnosti zo Salzburgu
Cesta II. triedy 505 (Slovensko)

**Cesta II. triedy 505** je cesta II. triedy na Slovensku v Bratislavskom kraji. Začína sa v Bratislave v Lamači a končí v Stupave. Cesta poskytuje alternatívne prepojenie medzi Bratislavou a Stupavou okrem diaľnice D2 a cesty I/2 a je využívaná aj ako spojenie závodu Volkswagen so Stupavou. Jej celková dĺžka je 10,488 km a nachádzajú sa na nej tri mosty. 

Cestu na území mesta Bratislava spravuje Magistrát, za hranicami mesta od závodu Volkswagen až po Stupavu ju spravujú Regionálne cesty Bratislava. 

## Priebeh
Začiatok cestnej komunikácie sa nachádza v bratislavskom Lamači, kde sa začína na križovatke I/2 a D2 a prechádza okolo novo budovaného centra Bory smerom k Volkswagenu a križovatke s budúcou diaľnicou D4. Ďalej pokračuje cez usadlosť Poľný mlyn, prechádza do okresu Malacky, pokračuje ponad diaľnicu D2, vchádza do Stupavy a v časti Mást sa pripája na cestu I/2, kde končí.

## História
Pôvodne cesta viedla z Bratislavy zo Šafárikovho námestia (križovatka s I/2 a I/61 v peáži) do Devína a ďalej do Devínskej Novej Vsi, kde mala pokračovať do Rakúska. Na začiatku 50-tych rokov sa rozhodlo, že most cez rieku Morava nebude obnovený a cesta bola namiesto toho z Devínskej Novej Vsi predĺžená do obce Mást (dnes mestská časť Stupavy) na križovatku s cestou I/2 v trase vedúcej po dnešnej Opletalovej ulici a cez dnešný areál Volkswagenu. V súvislosti s výstavbou Bratislavských automobilových závodov (BAZ) začiatkom 70-tych rokov bola vybudovaná nová komunikácia a cesta preložená do dnešnej trasy.

## Zdroj
* Miestopisný priebeh cestných komunikácií (Slovenská správa ciest)

505
Kategória:Doprava v okrese Malacky
Kategória:Cesty v Bratislave
Kengura Doriova

**Kengura Doriova** ( Ramsay 1883) je druh stromovej kengury.

## Opis
* Dĺžka tela: 51-78 cm
* Chvost: 44-66 cm
* Hmotnosť: 6,5-14,5 kg

## Areál rozšírenia
Nová Guinea

## Stanovisko
Žije v dažďových a tropických lesoch západnej a centrálnej Novej Guinei.

V Novej Guinei a severovýchodnej Austrálii žije asi desať druhov stromových kengúr. Všetky majú krátke, široké a tlsté nohy a dlhé pazúry pre šplhanie po vetvách a dlhý chvost používajú ako protiváhu. Na rozdiel od iných kengúr môže kengura Doriova pohybovať zadnými nohami nezávisle od seba, teda chodiť aj skákať. Väčšinu času trávi na stromoch. Zo stromových kengúr je jednou z najväčších. Ako väčšina tohoto druhu žije prevažne samotársky a má nočnú aktivitu, jej potravou sú rôzne listy, púčiky, kvety a ovocie. Má čierne uši, srsť uprostred chrbta skrútenú vo víroch a svetlohnedý alebo krémovo sfarbený chvost. Gravidita trvá asi tridsať dní, samica rodí jedno mláďa, to sa prisaje na mliečnu bradavku vo vaku a saje mlieko až desať mesiacov. Ako všetky stromové kengury závisí od lesného prostredia, a preto ju ohrozuje rúbanie stromov a ďalšej formy presvetľovania lesov, i lov pre mäso.

## Iné projekty

Kategória:Kengurovité
Kategória:Zraniteľné druhy
Kengura tmavochvostá

**Kengura tmavochvostá** (*Macropus fuliginosus*) je druh z čeľade kengurovité. Je to druh odlišný od väčšiny druhov podľa ochlpeného nosa a od kengury sivej podľa hnedého sfarbenia srsti.

## Výskyt

Vyskytuje sa na juhu Austrálie. Od Nového Južného Walesu a Viktórie, cez Južnú Austráliu až po Západnú Austráliu. Vo východnej časti oblasti sa často vyskytujú zmiešané populácie s kengurou sivou.

## Základné dáta

Dĺžka kengury tmavochvostej je 90 až 140 cm a jej chvostu 75 až 100 cm.  Jej hmotnosť je 15 až 55 kg. Kengura skáče až 3 m do výšky a 10 m do diaľky.

## Referencie

## Iné projekty

Kategória:Kengurovité
Kategória:Najmenej ohrozené druhy
Kengura parma

**Kengura parma** (lat. *Notamacropus parma*; staršie názvy: *Macropus parma*, *Wallabia parma*, *Protemnodon parma*, *Thylogale parma*) je druh z rodu *[[Notamacropus]]* (resp. *[[Macropus]]* v širšom zmysle) z čeľade kengurovité. Je to drobná kengura sivohnedej farby s bielym hrdlom a tmavým pruhom uprostred prednej polovice chrbta.

## Výskyt
V severovýchodnom Novom Južnom Walese, v úzkom pruhu pozdĺž pobrežia. V prírode žije samotársky a skrytým spôsobom života v oblasti hustých lesov a dažďových pralesov. Obýva eukalyptové lesy s hustým podrastom, ale na pastve potrebuje aj malé lesné rúbaniská.

## Základné dáta
Dĺžka kengury parma je 45 až 53 cm, chvost je rovnako dlhý. Jej hmotnosť je 3,5 až 6 kg. Rozdiel medzi samcom a samicou je takmer nebadateľný.

## Zaujímavosti
Kengura parma bol určitý čas považovaný za druh v prírode vyhynutý. Preto sa začali pokusy znovu odchovať voľne žijúce populácie zvierat, ktoré boli skôr dovezené na Nový Zéland a z chovu zoologických záhrad. Pred 30 rokmi boli vo východnom Novom Južnom Walesu prvýkrát opäť objavené voľne žijúce zvieratá. V súčasnosti tento druh nie je hojný, no jeho prežitie sa zdá byť zaistené.

## Iné projekty

Kategória:Kengurovité
Valabia tmavochvostá

náhľad

**Valabia tmavochvostá** (*Petrogale penicillata*) je druh cicavca z čeľade kengurovitých.

## Základné dáta
Valabia tmavochvostá je dlhá 50 - 60 cm a chvost je dlhý 50 - 70 cm. Váži 5 - 11 kg.

## Výskyt
Vyskytuje sa prevažne na juhovýchode Austrálie.

## Iné projekty

## Externé odkazy
*Brush-tailed Rock-wallaby population in Green Gully - a conservation case study 

## Zdroj
* 

Kategória:Kengurovité
Valabia trpasličia

**Valabia trpasličia** alebo **skalokengura trpasličia** (lat. *Petrogale concinna*, staršie *Peradorcas concinna*) je druh z rodu *[[Petrogale]]* z čeľade kengurovité. V minulosti sa niekedy zaraďoval do samostatného rodu ***Peradorcas***.

## Charakteristika
Vzhľadom sa podobá valabii tmavochvostej.

Dĺžka tela: 29 - 35 cm, dĺžka chvosta: 22 - 31 cm, hmotnosť: 1 - 1,7 kg.

## Výskyt

Valabia trpasličia sa vyskytuje v Austrálii, v severovýchode západnej Austrálie a v Arnhem Lande.

## Tvrdá potrava

V období sucha valabia trpasličia opúšťa svoju noru len v noci a živí sa rastlinou  *Marsilea crenata*. Obsahuje až 26 % kremičitanov. Táto veľmi tvrdá potrava vedie k silnému opotrebovaniu zubov, ktoré však po celý život dorastajú. Opotrebované zuby vypadávajú, nasledujúce zuby sa v čeľusti pohybujú dopredu a nahrádzajú ich, kým vzadu sa vytvárajú nové. Tento spôsob výmeny zubov je spoločný všetkým kengurovitým, obvykle však končí piatou stoličkou.

## Zdroje

Kategória:Kengurovité
Referencia

**Referencia** môže byť:
*kladné vyjadrenie, kladná správa, dobrozdanie, odporúčanie (najmä o osobe)
*osoba či miesto, ktorá/é môžu takéto kladné vyjadrenie poskytnúť
*vzťah (najmä poukazujúci na určitý pomer javov, faktorov, pojmov a podobne)
*vo filozofii: skúsenosti, zmyslové údaje o skutočnosti, za ktorých hranice nemožno pri poznávaní skutočnosti preniknúť, pozri referencia (filozofia)
*v jazykovede: pozri referencia (jazykoveda)

**Referencia** alebo **bibliografická referencia** môže byť: 
*potvrdenie toho, že jeden dokument bol použitý v inom dokumente (iných dokumentoch); dokumenty citujúce daný dokument, pozri referencia (citačná analýza)
*zriedkavo: to, čo sa podľa normy STN ISO 690 správne volá odkaz (bibliografický odkaz), pozri bibliografický odkaz

## Referencie
Existencia

**Existencia** (v niektorých kontextoch aj **existovanie**) môže byť:
*všeobecne: 
**jestvovanie, výskyt, prítomnosť
**(pre)žitie istým spôsobom, vyžitie za daných podmienok, synonymum: jestvovanie
*vo filozofii: pozri existencia (filozofia)
*živobytie, zamestnanie, postavenie
*prenesene: (spravidla pochybná) osoba
Whale Island

**Whale Island** môže byť:
* austrálsky ostrov, pozri Whale Island (Austrália)
* kanadský ostrov, pozri Whale Island (Kanada)
* novozélandský ostrov, pozri Whale Island (Nový Zéland)
* ostrov Spojeného kráľovstva, pozri Whale Island (Spojené kráľovstvo)
Hendrik Dreekmann

**Hendrik Dreekmann** (* 29. január 1975, Bielefeld, Nemecko) je bývalý nemecký profesionálny tenista. Hendrik Dreekmann bol v roku 1996 na 39. mieste medzinárodného rebríčka ATP. 

## Externé odkazy

Kategória:Narodenia v 1975
Kategória:Nemeckí tenisti
Štátny znak Maďarska

[náhľad|upright|Štátny znak [Maďarsko|Maďarska]]

**Štátny znak [[Maďarsko|Maďarska]]** bol prijatý 3. júla 1990 ako identický so znakom Uhorska používaným pred rokom 1918. V priebehu roka 1990 ešte prešiel drobnou úpravou do súčasnej podoby. Je to prepolený štít obsahujúci kombináciu tzv. nového znaku a tzv. starého znaku; štít ma na vrchu svätoštefanskú korunu, ktorá má na vrchole šikmý kríž. Podrobnosti pozri v článku Znak Uhorska.

## Historický vývoj znaku
### [[Uhorsko]]
*Pozri [[Znak Uhorska]]*

### [[Maďarsko]]

## Iné projekty

## Zdroj

Maďarsko
Chlamydia trachomatis

**Chlamydia trachomatis** sú gramnegatívne baktérie, ktoré parazitujú vo vnútri vnímavých buniek slizníc. Majú dvojfázový životný cyklus, ktorý sa odohráva mimo aj vo vnútri bunky. Cyklus je ukončený prasknutím bunky a výsevom infekčných teliesok, ktoré infikujú ďalšie bunky. Tento cyklus trvá obvykle 48 až 72 hodín. 
Chlamydia trachomatis je najčastejšie ochorenie prenášané pohlavným stykom, ktoré, ak sa nelieči, môže spôsobiť vážne problémy najmä u žien.

Príznaky:

*Ženy:
** 80 % žien nemá žiadne príznaky
** neobvyklý vaginálny výtok
** bolesť či pálenie pri močení
** bolesť pri pohlavnom styku
** bolesť v podbrušku
** v niektorých prípadoch krvácanie s rôznou intenzitou 

*Muži:
** 50% mužov nemá žiadne príznaky
** neobvyklý výtok z penisu
** rezanie alebo pálenie pri močení
** časté močenie alebo problém udržať moč
** napätie alebo bolesť v semenníkoch

## Iné projekty

Kategória:Chlamydiaceae
Vanga

**Baba Vanga** (), vlastným menom **Vangelija Pandeva Dimitrova-Gušterova** (rod. **Surčevova**, ; * 31. január 1911, Strumica, Severné Macedónsko – † 11. august 1996, Petrič, Bulharsko) bola bulharská nevidiaca veštkyňa.

Jej život je opradený rôznymi mýtmi. Údajne v ranom detstve prežila silnú búrku, pri ktorej prišla o zrak, ale zároveň nadobudla veštecké schopnosti. Pravda je, že počas socializmu sa tešila úcte najvyšších straníckych predstaviteľov, čo bolo v rozpore s ich materialistickým svetonázorom. Mnohé jej veštby nebudili svojho času veľkú dôveru. Napríklad o Kursku povedala: Kursk zatopí voda a nikto neprežije. Mnohí si mysleli, že má na mysli mesto Kursk a vysmievali sa tejto veštbe. Takže rovnako ako u Nostradama sa samotná veštba dá úplne objasniť až po danej udalosti.

Kategória:Veštenie
Kategória:Narodenia v 1911
Kategória:Úmrtia v 1996
Kategória:Úmrtia na rakovinu prsníka
West Village

right|thumb|Chistopher Square vo West Village

**West Village** je západná časť miestnej časti Greenwich Village v newyorskej štvrti Manhattan. Neexistujú žiadne definované hranice, oblasť sa obyčajne definuje ohraničením medzi Hudson River a Šiestou alebo Siedmou Avenue, od 14. ulice po Houston Street. Susedí so štvrťami Chelsea na severe, Hudson Square v SoHo na juhu a jadrom Greenwich Village na východe. Územie patrí do manhattanskej komunitnej rady 2.

Podregión Far West Village sa rozprestiera od Hudson River po Hudson Street.

Kategória:Manhattan
Hell’s Kitchen

**Hell's Kitchen**, známe aj ako **Clinton**, je miestna časť newyorskej štvrte Manhattan, ktorá zahŕňa oblasť medzi 34. ulicou na juhu a 59. ulicou na severe a od 8. Avenue na východe až po Hudson River na západe. 

Do sedemdesiatych rokov minulého storočia to bola oblasť chudobných írskych Američanov a robotníckej triedy. Reputácia tejto štvrte dlho držala ceny nehnuteľností pod úrovňou väčšiny oblastí Manhattanu, no od roku 1969 Komisia pre územné plánovanie mesta New York vo svojom *Pláne pre mesto New York* uviedla, že rozvojové tlaky súvisiace s polohou v centre mesta vytláčajú menej majetných ľudí z tejto oblasti. Od začiatku 90. rokov minulého storočia bola oblasť džentrifikovaná a hodnoty nájmu rýchlo vzrástli. Nachádza sa v blízkosti divadiel Broadway a tréningovej školy *Actors Studio*. Hell's Kitchen je už dlho domovom začínajúcich hercov.

Je súčasťou Manhattan Community Board 4. Hell's Kitchen poskytuje dopravnú, lekársku a veľkoobchodnú infraštruktúru pre obchodnú štvrť Midtown Manhattan.

## Hranice
vľavo|náhľad|Všeobecná mapa oblasti Hell's Kitchen
Názov Hell's Kitchen sa všeobecne vzťahuje na oblasť od 34. ulice po 59. ulicu. Počnúc západne od 8. Avenue a severne od 43. ulice, nariadenia o územnom plánovaní miest obmedzujú budovy nad šesť poschodí. Výsledkom je, že väčšina budov je stará a bez výťahu.

Mestská časť sa prekrýva s Times Square a Theater District východne od 8. Avenue. Nachádzajú sa tu dve pamiatky - hotel New Yorker na 481 Eighth Avenue a budova Manhattan Center v severozápadnom rohu 34. ulice a ôsmej Avenue. V prechodnej oblasti na 8. Avenue je niekoľko divadiel vrátane pôvodného Studio 54 a veža Hearst Tower.

Severný okraj Hell's Kitchen hraničí s južným Upper West Side, hoci časť severne od deviatej triedy a východne od 57. ulice je tiež súčasťou štvrte Columbus Circle. 57. ulica bola tradične hranicou medzi Upper West Side a Hell's Kitchen.

Južná hranica je s Chelsea a Hudson Yards. Hudson Yards sa prekrýva aj s Hell's Kitchen, aj s Chelsea a táto oblasť sa často nazýva ako „West Midtown“. Tradičnou deliacou čiarou je 34. ulica. V oblasti prechodu medzi mestskými časťami, severne od Madison Square Garden a Pennsylvania Station sa nachádza konferenčné centrum Javits Center.
náhľad|Pohľad spomedzi 47. a 48. ulice na 9. Avenue severným smerom k Time Warner Center a Hearst Tower

## Referencie

## Iné projekty

## Zdroj

Kategória:Manhattan
East Village

right|thumb|Poloha

**East Village** je miestna časť newyorskej štvrte Manhattan. Leží východne od Greenwich Village, južne od Gramercy a Stuyvesant Town a severnd od Lower East Side. Nachádza sa tu viac menších častí, vrátane Alphabet City a Bowery.

Kedysi sa miesta časť považovala za súčasť Lower East Side, no v 60. rokoch 20. storočia sa tu začala vyvíjať vlastná kultúra ako "East Village", keď sa sem začali sťahovať umelci a členovia hippies, ovplyvnení základňou beatnikov, ktorí tu žili od 50. rokov. Toto miesto je známe ako rodisko viacerých umeleckých hnutí, napríklad punk rocku a literárneho hnutia Nuyorican.

## Iné projekty

Kategória:Manhattan
Lower East Side

right|thumb|Poloha

**Lower East Side** je miestna časť newyorskej štvrte Manhattan. Je zhruba ohraničená ulicami Allen St., E. Houston, Essex St., Canal St., Eldridge St., E. Broadway a Grand St. Je to tradične štvrť emigrantov a pracujúcej triedy, no v poslednom čase sa začala prudko meniť, čím sa dostala na zoznam medzi najohrozenejších miest v USA.

Presná západná a južná hranica je pomerne sporná, no zo severu je ohraničená East Houston Street a zo západu East River. Ako južná hranica sa uvádza aj Chinatown, čo sa ťahá severne po Grand Street a ako západná hranica Nolita, na severe je za hranicu považovaná aj časť East Village.

## Iné projekty

Kategória:Manhattan
Austrálsky hodvábny teriér

**Austrálsky hodvábny teriér** je plemeno psa uznané v FCI v skupine 3 pod číslom 236.

## Vzhľad
Austrálsky hodvábny teriér je kompaktný, dobre stavaný pes dosahujúci v kohútiku výšku 23 cm. Dĺžka tela by mala byť primeraná k jeho výške. Vyznačuje sa jemnou, hladkou, lesklou a hodvábnou srsťou. Sfarbenie má byť modré s trieslovou alebo sivomodré s trieslovou, pričom sa uprednostňujú sýtejšie farby. Austrálsky hodvábny teriér má malé, do písmena V formované uši, ktoré nosí vzpriamené. Šteniatka sa rodia čierne. 

## Temperament
Austrálsky hodvábny teriér má typický teriérsky temperament. Je ostrý strážca, dynamický a sebavedomý.

## Pôvod
Toto plemeno bolo vyšľachtené v 19. storočí v Austrálii krížením jorkšírskeho teriéra a austrálskeho teriéra. 

## Iné projekty

## Externé odkazy
* slovenský klub chovateľov teriérov a foxteriérov

Kategória:Teriéry
Kategória:Plemená psov z Austrálie
Ichtyológia

**Ichtyológia** (gr. *Ichthys* - ryba) je náuka, veda o rybách. Vedec pracujúci v tomto obore zoológie sa nazýva **ichtyológ**. Výskum ichtyológie zahŕňa približne 32200 (stav 2012) žívočíšnych druhov, najmä kostnaté ryby (kapor, tuniak) a drsnokožce (paryby; žralok, raja). 

## Iné projekty


Kategória:Zoológia
Rechabeám

**Rechabeám** alebo **Roboam** alebo **Roboám** (hebrejsky:רחבעם Rechav'am) bol prvý kráľ Judského kráľovstva. Vládol v rokoch okolo 931 – 913 pred Kr.
Bol synom kráľa Šalamúna a amonskej princeznej Námy (Naamy). Začal kraľovať keď mal  41 rokov a kraľoval 17 rokov. Jeho tvrdosť voči nárokom severných kmeňov o zmiernenie daní a nútených prác spôsobila hneď na začiatku jeho vlády rozdelenie Izraela na Severné kráľovstvo (Izraelské) a južné Judsko (Južné kráľovstvo). Verné kráľovi zostali len kmene Júda, Benjamín a Simeon a časom sa pridali aj Leviti (Lévijci) (kmeň kňazov, kmeň bez územia), ktorí v dôsledku zavádzania pohanských obradov v Severnom Izraeli utekali do Jeruzalema a jeho chrámu. Izraelský kráľ Jeroboam I. (Jeroboám I.) vtedy zriadil vzdorosvätyne v Beteli (Bét-eli) a Dane (Dáne) na území severných kmeňov.
Okolo roku 926 zaútočil na Judsko faraón Sesak (Šišak), úplne ho vyplienil a vydrancoval aj Jeruzalem a Pánov (Hospodinov) chrám. Potom kráľ Rechabeám (Roboam) opevnil mestá na hraniciach s Filištínskom (dnešná Gaza) a Egyptom. Rechabeám (Roboam) mal 18 manželiek a 60 konkubín. Rechabeámove (Roboamove) manželky boli napr. Mahalata (Machalata) (dcéra Dávidovho syna Jerimota/Jerimóta a Abihaily/Abichaiľ, dcéry Izaiho syna Eliaba/Eliába) a Maácha/Maacha  (dcéra Dávidovho syna Absolóna). Rechabeám (Roboam) splodil 28 synov a 60 dcér.

Biblia hodnotí jeho vládu slovami: „Páchal zlo, lebo sa nestaral o to, aby hľadal Pána.“
Za vlády Rechabeáma (Roboama) pôsobil v Judsku prorok Semeiáš (Šemaiáš).

## Referencie

## Pozri aj
* Knihy kráľov
* Knihy kroník

Kategória:Vládcovia Izraela
Kategória:Biblické postavy
OZ Bíli Andeli

**OZ Bíli Andeli** je fanklub fanúšikov klubu FC Spartak Trnava, ktorý pravidelne organizuje výjazdy na zápasy na súperovom ihrisku či iné rôzne akcie. Spolu s fanúšikmi Slovana Bratislava sú považovaní za jedných z najlepších na Slovensku. Predsedom fanklubu je Marián Galbavý.

## Bojkot
Spolu s fanklubmi OZ Belasá Šlachta, Fanklubom MŠK Žilina, Ultras Nitra, Ultras Košice, Ultras Spartak, Red-White Angels (Banská Bystrica), Engerau Fans (Petržalka), Ultras Martin a Ultras Slovan sa fanklub odmietol zúčastniť na zápase medzi Slovenskom a Poľskom (3. európska kvalifikačná skupina o postup na Majstrovstvá sveta vo futbale). Ako dôvod uviedli zlú situáciu v slovenskom futbale a vyzvali ľudí, aby zvážili účasť na tomto zápase.

## Rivalita medzi Slovanom a Trnavou
Rivalita medzi Slovanom a Trnavou je veľmi známa. Počas týchto zápsov často dochádza k nepokojom či iným fyzickým stretom.

Koncom augusta 2008 sa zišli predstavitelia týchto fanklubov, aby sa dohodli na postupe proti policajnej brutalite na futbalových štadiónoch. Poslali otvorený list ministrovi vnútra vlády Slovenskej republiky a tým sa pripojili k fanklubu Slovana, ktorý tak tiež urobil.

## Iné združenia
Vo fanklube sa nachádza aj radikálne združenie. Ide o Red Black Warriors.

## Referencie

## Pozri aj
* FC Spartak Trnava

## Externé odkazy

* oficiálny facebook

Kategória:Fanúšikovské kluby
Poloprezidentská republika

[right|400px|thumb|[Zoznam štátov podľa štátneho zriadenia|Štáty a ich formy vlády. 

]]

**Poloprezidentská republika** (iné názvy: **semiprezidentská republika**, **semiprezidiálna republika**, **neoprezidentská republika**; ako systém: **poloprezidenci(on)alizmus**, **semiprezidencializmus**, **prezidiálny parlamentarizmus**, **neoprezidentský systém**) je forma vlády alebo aj forma republiky, kde je vláda zodpovedná parlamentu, ale prezident je volený priamo občanmi a má postavenie presahujúce právomoci prezidenta parlamentnej republiky. Prezident predsedá tiež rade ministrov (napríklad vo Francúzsku). Táto forma vlády predstavuje akýsi kompromis medzi parlamentným a prezidentským systémom vyvažovaním postavenia prezidenta a parlamentu.

## Základné vlastnosti
Deľba moci je tu prevedená v duchu výraznej prevahy moci výkonnej nad mocou zákonodarnou; hlava štátu zohráva dôležitú politickú úlohu a zúčastňuje sa výkonu moci; existujú dva aktívne subjekty exekutívy: prezident a vláda na čele s premiérom.

## Charakteristika poloprezidentskej republiky
* Priama voľba prezidenta občanmi štátu
* Prezident smie vykonávať svoje právomoci bez kontrasignácie, čiže bez akéhosi odobrenia podpismi členov vlády (podobne ako ministerský predseda)
* Vláda nesie zodpovednosť aj voči parlamentu, aj voči prezidentovi krajiny
* Prezident má právo odvolať vládu alebo rozpustiť parlament
* Prezident je spravidla neodvolateľný a nezodpovedný za výkon svojho úradu

## Zoznam poloprezidentských republík

## Pozri aj
* Prezidentská republika
* Parlamentná republika
* Zoznam štátov podľa štátneho zriadenia

## Zdroje

Kategória:Formy vlády
Kategória:Republika
Most Pelješac

**Most Pelješac** () je most v Dubrovnícko-neretvianskej župe v Chorvátsku. Od otvorenia v júli 2022 spája exklávu južného Chorvátska, ktoré je od zvyšku krajiny oddelené 25 kilometrovým pásom pobrežia Bosny a Hercegoviny v okolí mesta Neum.

Most sa klenie ponad Malostonský záliv z obce Komarna k obci Brijesta na polostrove Pelješac, čím prechádza len cez chorvátske územie a vyhýba sa hraničným priechodom s Bosnou a Hercegovinou.

## Charakteristika
Most Pelješac je zavesený most s dĺžkou 2 404 metrov a výškou 55 metrov. Cesta je štvorpruhová, pravdepodobe už len v parametroch rýchlostnej cesty. Most je 18. najdlhší v Európe.

## Výstavba
Výberové konanie na dodávateľov stavby bolo vyhlásené 11. júna 2007. Do 28. augusta sa prihlásili 3 konzorciá:
* Konstruktor inženjering, Viadukt, Hidroelektra (Chorvátsko)
* Dywidag (Nemecko), Strabag (Rakúsko), Cimola (Taliansko), Eiffel (Francúzsko)
* Alpina Bau (Salzburg, Rakúsko)

14. septembra 2007 bolo za víťaza súťaže vyhlásené chorvátske konzorcium Konstruktor, Viadukt, Hidroelektra. Kontrakt s víťazom bol podpísaný na sumu 1 945 388 829,86 chorvátskych kún, čo je približne 265 miliónov euro. Výstavba bola financovaná spoločnosťou Hrvatske autoceste a úvermi od Európskej investičnej banky. Prípravné práce na pevnine začali už 24. októbra 2007, práce na mori v septembri 2008.

## Kritika
Výstavba mostu na polostrov Pelješac bola už od vzniku projektu kritizovaná ekologickými aktivistami, ktorí vyhlasovali, že výstavba môže zničiť podmorský život v okolí Malostonského zálivu. Projekt sa takisto nepáčil Bosne a Hercegovine, ktorá sa cítila byť diskriminovaná. Bosnianski predstavitelia tvrdili, že väčšie lode kvôli mostu nebudú môcť priplávať do jediného bosnianskeho prístavu Neum. Žiadali vybudovanie podmorského tunela. Chorvátsky premiér Ivo Sanader neskôr Bosnu ubezpečil, že dôjde k zmene parametrov mosta. S tými nakoniec začiatkom decembra 2006 súhlasila aj Bosna a Hercegovina. Avšak, po tendri v júni 2007 sa zo strany Bosny opäť objavili námietky voči mostu.

## Referencie

## Iné projekty

## Externé odkazy
* Začiatok výstavby mosta Pelješac, 24. október 2007
* Detailná mapa – severná časť 
* Detailná mapa – južná časť 

Pelješac
Kategória:Diaľnice v Chorvátsku
Pelješac
Pelješac
George Bastl

**George Bastl** (* 1. apríl 1975, Ollon, Švajčiarsko) je súčasný švajčiarsky profesionálny tenista.

## Finálové účasti na turnajoch ATP (1)

### Dvojhra – prehry (1)

## Koncoročná pozícia v rebríčku ATP
### Dvojhra

### Štvorhra

## Externé odkazy

Kategória:Švajčiarski tenisti
Mandy Minellová

**Mandy Minellová** (; * 22. november 1985, Esch-sur-Alzette, Luxembursko) je súčasná luxemburská profesionálna tenistka. 

## Externé odkazy

Kategória:Luxemburskí tenisti
Kategória:Luxemburské osobnosti talianskeho pôvodu
Kategória:Osobnosti z Esch-sur-Alzette
STS-61-A

**STS-61-A** bola misia amerického raketoplánu Challenger. Počas tejto misie jedinýkrát letela raketoplánom až osemčlenná posádka, čo bol dodnes (október 2025) najväčší počet osôb v jednej kozmickej lodi. Bola to zároveň posledná misia Challengera, ktorá prebehla úspešne až do konca.

Cieľom letu boli predovšetkým mikrogravitačné experimenty v laboratóriu Spacelab D-1. Okrem pretlakového hermetizovaného modulu Spacelabu sa v nákladovom priestore raketoplánu nachádzal aj kontajner MEA s materiálovými experimentmi. Experimenty sa týkali hlavne fyziky kvapalín, procesov kryštalizácie a tuhnutia a vplyvu bezváhového stavu na živé organizmy. V nákladovom priestore sa tiež nachádzala družica GLOMR, ktorú sa pokúsili vypustiť už pri lete STS-51-B, ale neúspešne. Celkový počet experimentov na palube bol 76.

## Posádka

*Henry W. Hartsfield (3) - Veliteľ
*Steven R. Nagel (2) - Pilot 
*Bonnie J. Dunbarová (1) - Prvý letový špecialista 
*James F. Buchli (2) - Druhý letový špecialista  
*Guion Bluford (2) - Tretí letový špecialista  
*Reinhard Furrer (1) - Palubný špecialista (špecialista pre užitočné zaťaženie) - DLR 
*Ernst Messerschmid (1) - Palubný špecialista (špecialista pre užitočné zaťaženie) - DLR  
*Wubbo Ockels (1) - Palubný špecialista (špecialista pre užitočné zaťaženie) - ESA

V zátvorkách je uvedený celkový počet letov do vesmíru vrátane tejto misie.

## Priebeh letu
Raketoplán odštartoval z rampy 39-A Kennedyho vesmírneho strediska 30. októbra 1985 v čase 17.00 UT. Pred štartom sa vyskytla chyba na palivovej batérii č. 1, v ktorej poklesla teplota mimo povoleného rozsahu. Vzhľadom na to, že ostatné dve batérie dokázali zabezpečovať energiu pre všetky experimenty, však bol štart aj napriek chybe povolený. 

Krátko po navedení na suborbitálnu dráhu v čase  T+11 minút sa vyskytol ďalší problém: zlyhal regulátor tlaku hélia v pravom module zadných motorov RCS a prevádzkový tlak začal klesať. Posádka Challengera však problém vyriešila prechodom na druhú nezávislú prívodovú vetvu. V čase T+45 min bol raketoplán navedený na operačnú, takmer kruhovú obežnú dráhu okolo Zeme. 

Posádka raketoplánu sa rozdelila na dve zmeny. Prvá, nazývaná "modrá", nastúpila do práce 3 hodiny 30 minút po štarte a začala s oživovaním Spacelabu. Riadenie oživeného laboratória potom prevzalo západonemecké stredisko. V Nemeckej spolkovej republike mohli sledovať experimenty v priamom prenose. Druhá zmena sa označovala ako "červená". Počas sedemdňovej misie sa uskutočnilo asi 80% plánovaného programu. Počas letu posádka zápasila s technickými problémami, medzi ktoré patrilo aj unikanie vzduchu zo Spacelabu.

Posledný experiment sa uskutočnil 6. novembra počas pristávania. Bola to skúška riadenia pomocou ovládateľného predného podvozku. Túto zmenu v konštrukcii si vynútili problémy počas pristávania misie STS-51-D. Challenger napokon bezpečne pristál v čase 17:44 UT na dráhe 17 Edwards AFB. 

## Pozri aj
* Družicový stupeň raketoplánu
* Spacelab

## Iné projekty

## Zdroje
* STS-61-A v MEK: Prenajaté Nemecku 

Kategória:Program Space Shuttle
Kategória:Kozmické lety s ľudskou posádkou
Kategória:Vedecké kozmické misie
Kategória:Kozmonautika v 1985